2007. GADA OGRES NOVADA IELU 

BASKETBOLA NOLIKUMS

Mērķis un uzdevumi

1.Noskaidrot 2007.g. Ogres novada ielu basketbola uzvarētājus katrā vecuma grupā.

2.Popularizēt ielu basketbolu Ogres novadā.

3.Dot iespēju aktīvi pavadīt brīvo laiku piedaloties sacensībās.

Organizatori

Sacensības rīko Ogres sporta centrs sadarbībā ar basketbola entuziastiem, galvenais tiesnesis Māris Kurilovičs

Vieta

1.posms notiek Ogres pilsētas stadionā          -  4.jūlijā

2.posms notiek Ogres pilsētas stadionā          - 11.jūlijā

3.posms notiek Ogres pilsētas stadionā          - 18.jūlijā

4.posms notiek Ogres pilsētas stadionā          - 25.jūlijā

Pieteikšanās

Uz katru nākamo posmu jāpiesakās 40 min. pirms sacensību sākuma!!!

“D” grupa 1996.g. un jaunāki              sākums plkst.17.00

“C” grupa 1994.g. - 1995.g.                sākums plkst.17.00

“B” grupa 1991.g. – 1993.g.               sākums plkst. 17.00

“A” grupa 1990.g. un vecāki               sākums plkst. 19.00

Pieteikumi, dalības maksa

Turnīrs ir atklātais Ogres novada čempionāts ielu basketbolā. Vienā spēlē drīkst piedalīties ne vairāk par četriem pieteiktiem spēlētājiem. Spēlētājs drīkst startēt tikai tai vecuma grupā, kurai viņš atbilst, ņemot vērā viņa dzimšanas gadu. Izņēmums, ja spēlē vecākā grupā. Nākamajā posmā sastāvs var tikt mainīts. Spēlētājs nedrīkst pāriet no komandas uz komandu vienas vecuma grupas ietvaros. Pēdējā posmā nedrīkst pieteikt jaunus spēlētājus, drīkst spēlēt tikai pirmos trīs posmos pieteiktie spēlētāji.

Dalības maksa “D”, “C” un  “B” grupai par katru posmu no komandas 3 Ls.;

“A” grupai par katru posmu no komandas 4 Ls.

Sacensību noteikumi 

Sacensības notiek pēc FIBA un ielu basketbola ( streetball ) noteikumiem. Sacensību organizatori sacensību dienā veic komandu izlozi apakšgrupās.

Vērtēšana

Kopējo komandas vietu apakšgrupā vienā posmā noteiks pēc sekojoša principa:

· Par uzvaru spēlē – 2 punkti, par zaudējumu – 1 punkts, par neierašanos uz spēli – 0 punkti.

· Ja divām vai vairākām komandām sakrīt punktu skaits, tad augstāku vietu nosaka: uzvaru skaits savstarpējās spēlēs; iegūto un zaudēto punktu attiecība savstarpējās spēlēs.

· Par OGRES NOVADA IELU BASKETBOLA TURNĪRA ČEMPIONU TIEK PASLUDINĀTAS TĀS KOMANDAS, KURAS IZCĪNĪJUŠAS VISVAIRĀK PUNKTU KOPVĒRTĒJUMĀ, VĒRTĒJOT 3 POSMU LABĀKOS REZULTĀTUS.

· JA KOPVĒRTĒJUMĀ KOMANDĀM IR VIENĀDS PUNKTU SKAITS, TAD AUGSTĀKU VIETU IEŅEM KOMANDA, KURA IR IEŅĒMUSI AUGSTĀKU VIETU FINĀLPOSMĀ.

  Pirmo trīs posmu punktu sadalījums:

 1.vieta – 20 punkti; 2.v. – 18 punkti; 3.v. – 17 punkti; 4.v. – 16 punkti; 5.v. –    15 punkti u.tt.

 Finālposma  punktu sadalījums:

 1.vieta – 25 punkti; 2.v. – 23 punkti; 3.v. – 22 punkti; 4.v. – 21punkti; 5.v. – 20 punkti u.tt.

  APBALVOŠANA

  KOMANDAS APBALVO 25.JŪLIJĀ PĒC FINĀLPOSMA, PIRMĀS TRĪS VIETAS TIEK APBALVOTAS AR MEDAĻĀM UN BALVĀM, GRUPĀS, KURĀS BŪS VISMAZ 10 KOMANDAS, APBALVOS 4.- 6.VIETU IEGUVĒJUS AR PIEMIŅAS BALVĀM.

